kardosdrur/scandi-wiki huggingface dataset:
Jēkabs Mediņš

Jekabs Medins (født 22. marts 1885 i Riga, Letland - død 27. november 1971) var en lettisk komponist, violinist, dirigent, professor, sanger og lærer.

Medins der er bror til Jazeps Medins og Janis Medins, studerede komposition på Musikkonservatoriet i Riga. Han tog sommerkurser i komposition på Musikhøjskolen i Berlin, og spillede violin i flere symfoniorkestre. Medins modtog tillige sangundervisning i Rom. Han har skrevet orkesterværker, kammermusik, strygerkvartetter, operaer, korværker, vokalmusik, koncertmusik etc. Medins underviste som professor og lærer i komposition og violin på bla Valmiera Universitet og Jelgava Universitet, og Har dirigeret mange symfoniorkestre såsom Jelgava Symfoniorkester.

Udvalgte værker 

 11 Koncerter - for forskellige solister og orkestre
 Børnekorværker - for Børnekor og orkester

Eksterne henvisninger 
 om Jekabs Medins

Komponister fra Letland
Violinister fra Letland
Dirigenter fra Letland
Professorer
Sangere fra Letland
Lærere
Tālivaldis Ķeniņš

Talivaldis Kenins (født 22. april 1919 i Liepāja, Letland, død 21. januar 2008 i Toronto, Canada) var en lettisk/canadisk komponist, pianist, organist og lærer.

Kenins startede som barn med klaverundervisning, og begyndte at studere komposition som otteårig. Han kom senere til Riga, hvor han studerede komposition og klaver på Musikkonservatoriet hos bl.a. Jazep Vitols og Adolfs Abele. Kenins studerede senere komposition på det Nationale Musikkonservatorium i Paris hos Olivier Messiaen og Tony Aubin. Han har skrevet 8 symfonier, orkesterværker, kammermusik, instrumental værker, korværker, vokalværker etc. Grundet anden Verdenskrig, flygtede Kenins til Canada (1944), hvor han blev organist i St Andrews Lettiske Lutheranske Kirke. Kenins blev ligeledes lærer i komposition og kontrapunkt på Toronto Universitet. Han levede resten af sit liv i Canada til sin død i 2008.

Udvalgte værker 

 Symfoni nr. 1 (1959) - for orkester
 Symfoni nr. 2 (1967) - for orkester
 Symfoni nr. 3 (1970) - for orkester
 Symfoni nr. 4 (1972) - for orkester
 Symfoni nr. 5 (1975) - for orkester
 Symfoni nr. 6 "Symfoni af nederlag" (1978) - for orkester
 Symfoni nr. 7 (1980) - for orkester
 Symfoni nr. 8 (1986) - for orkester
 Sinfonietta (1976) - for orkester
 Sinfonietta (1978) - for orkester

Eksterne henvisninger 
 om Talivaldis Kenins på www.musicweb-international.com

Komponister fra Letland
Komponister fra Canada
Pianister fra Letland
Organister fra Letland
Lærere
Magnus Carlsen Invitational

Magnus Carlsen Invitational var en online skakturnering, der foregik fra 18. april til 3. maj 2020. Udover verdensmesteren Magnus Carlsen, der organiserede turneringen, delto også Fabiano Caruana, Ding Liren, Alireza Firouzja, Anish Giri, Hikaru Nakamura, Ian Nepomniachtchi og Maxime Vachier-Lagrave. Turneringen var genstand for meget mediedækning, da det var et af de meget få sportsbegivenheder, som foregik under den verdensomspændende coronaviruspandemi i foråret 2020.

Turneringen var opbygget som en serie mini-kampe, som bestod af fire partier hurtigskak, og herefter to runder lynskak, hvis der var behov (i semifinalerne og finalerne), og herefter et parti armageddon-skak hvis stillingen stadig vr uafgjort. Vinderen af hurtigskak-partierne modtog 3 point, og taberen 0 point. Uner armageddon modtog vinderen 2 point og taberen 1 point. Ud af de otte spillere blev de fire bedste kvalificeret til semifinalerne.
Den samlede præmiesum var på $250.000, hvoraf vinderen fik $70.000 og ottendepladsen $15.000.

Carlsen slog Nakamura i finalen. Turneringen blev streamet af Chess24.com med Jan Gustafsson, Peter Svidler og Lawrence Trent som kommentatorer på de fleste partier.

Grupper og resultater

Resultater af gruppespillet

Play-offs

Referencer

Eksterne henvisninger 

 Magnus Carlsen Invitational, official website
 All games on chess24.com

Skakturneringer
Begivenheder i 2020
Eat. Race. Win.

Eat.Race Win er en Daytime Emmy vindende dokumentar mini serie med den danske kok Hannah Grant, som udkom i juli 2018 i hele verden på streaming tjenesten Amazon Prime. Serien er optaget i 2017 til Tour de France, hvor man følger Hannah Grant og det Australske cykelhold Mitchelton Scott igennem alle 21 etaper, med fokus på mad, ernæring, samt mental og fysisk ydeevne.

Referencer 

Dokumentarserier
The Silo

The Silo er en tidligere kornsilo beliggende i Nordhavn, København, der huser 39 lejligheder samt en restaurant og udkigsplatform fordelt på 17 etager. Bygningen er tegnet af Cobe og stod færdig i 2017.

Bygningen er en del af transformationen af den københavnske bydel Nordhavnen. Siden 2008 Cobe har været ansvarlig for byplanlægningen, der er estimeret til at tage 40 til 50 år og udvide kvarteret til op mod 3,5 mio. kvadratmeter.

Arkitektur 
De 39 lejligheder har hver især en størrelse mellem 106 og 401 kvadratmeter og op til 7 meter til loftet. Alle lejligheder har altaner og panoramavinduer med udsigt til Øresund og Københavns skyline. Penthouselejligheden er desuden en af landets dyreste lejligheder.

Udover penthouselejligheden og tagetagen med Restaurant SILO er de øvrige 38 lejligheder bygget inden for siloens oprindelige struktur. Siloens facade består af galvaniseret stål.

I september 2018 blev The Silo tildelt Renoverprisen for bedste renoveringsprojekt.

Udvalgte priser 

 2018: RENOVER prisen
 2018: Architizer's A+ Honoree Award 'Best Project of The Year
 2018: Global Galvanizing Award
 2018: Civic Trust Award

Referencer 



Nordhavnen
Etableret i 2017
Bygninger, konstruktioner og anlæg i Københavns Kommune
Nørvøya

Nørvøya eller Nørve er en tæt bebygget ø, og bydel i Ålesund kommune. Nørvøy er den største af centrumsøerne i Ålesund, og huser det kommercielle bycentrum, NTNU (tidligere Høgskolen i Ålesund), rådhuset og fodboldklubben AaFKs hjemmearena. Byfjeldet Aksla (135 moh.) med Fjellstua ligger på Nørvøya. Nørvøya omfatter i dag hele bydelen Nørvøy som har 9.647 indbyggere (2015). Via Hellebroen er øen knyttet til centrumsøen Aspøy. I øst er der broer over Nørvasundet til Oksnøya.

Navnet Nørvøya kommer af det norrøne Nyrvi, eller «den smale øya».

Litteratur 
 Sandnes, Jørn og Stemshaug, Ola (red): Norsk stadnamnleksikon, Oslo 1997.

Kilder og henvisninger 

Øer i Møre og Romsdal
Ålesund
Ralf und Florian

Ralf und Florian er det tredje studiealbum fra det tyske elektroniske band Kraftwerk. Det blev udgivet i oktober 1973 via Philips. På albummet bevæger gruppen sig tættere på det der senere skulle blive deres velkendte elektroniske lyd.>

 er Ralf und Florian, ligesom Kraftwerks første to album, aldrig blevet genudgivet på CD. Albummet er dog indflydelsesrigt og efterspurgt, og bootleg-cd'er blev i 1990'erne distribueret af Germanofon. I 2008 udråbte Fact albummet til et af verdens 20 bedste ambient-album.

Spor

Musikere

Kraftwerk 
 Ralf Hütter – vokal, keyboards, orgel, elektronik, basguitar, guitar, zither, trommer, percussion
 Florian Schneider – vokal, keyboards, elektronik, fløjte, violin, guitar, percussion

Henvisninger

Eksterne henvisninger 
 

Kraftwerk-album
Album fra 1973
Henrik Holm

Henrik Holm (født 12. september 1995) er en norsk skuespiller. Han er er mest kendt for rollen som Even i tredje og fjerde sæson af tv-serien Skam i 2016 og 2017. Sammen med Tarjei Sandvik Moe fra Skam vandt han publikumsprisen "Folkets favoritt" ved Gullruten 2017. Han havde også en rolle i tv-serien Halvbroren fra 2013.

Kildeangivelser

Eksterne henvisninger   
 

Skuespillere fra Norge
Personer fra Oslo
Nordmænd i 2000-tallet
Jim Hanks

James Mathew "Jim" Hanks (født 15. juni 1961) er en amerikansk komiker og skuespiller.

Referencer

Eksterne henvisninger
 

Skuespillere fra Californien
Rock Dog

Rock Dog (på kinesisk: 摇滚藏獒) er en kinesisk-amerikansk filmkomedie i 2016. Instrueret af Ash Brannon er filmen baseret på den grafiske roman "Tibetan Rock Dog" af Zheng Jun.

Handling 
Når en radio falder ned fra himlen i hænderne på en storøjnet Tibetansk Mastiff, efterlader han sit hjem for at opfylde sin drøm om at blive musiker, på vejen møder han en række helt uventede begivenheder.

Medvirkende

Kilder

Eksterne henvisninger 
 

Tegnefilm fra USA
Animationsfilm fra Kina
Animationsfilm fra USA
Film fra Kina
Film fra 2016
Holmark Sø

Holmark Sø (dansk) eller Holmarksee (tysk) er en cirka 1,9 ha stor lavvandet sø beliggende ved Holmark syd for Flensborg i det nordlige Sydslesvig. Søen fungerede op til 1900-tallet som fiskesø. Den var med 4,05 ha lidt større end i dag. Men efter etableringen af afløb til Kilså og dermed til Trenen, reducerede sig vandarealet til nu 1,9 ha. Søen er i dag en populær badesø. I omegnen er der flere søer som Sankelmark Sø og Træsø. Landsbyer i nærheden er Lille Volstrup, Lille og Store Solt. Administrativt hører søen under Freienwill Kommune (Lille Solt Sogn) i Slesvig-Flensborg kreds i den tyske delstat Slesvig-Holsten.

Søens navn er første gang nævnt 1780. Stednavnets første led hol er jysk, betyder hul og betegner en lille sø eller vandhul (sml. oldnordisk hol). Måske var hul det oprindelige navn på søen.

Noter 

Søer i Slesvig-Holsten
Angel
Aspøy

Aspøy eller Aspøya er en ø og en bydel i Ålesund kommune. Øen er en af centrumsøerne og har et folketal på 3.376  (2015).   Aspøya er en tæt befolket ø, da arealet kun er 0,6 km². Øen huser i dag Ålesunds politistation, flere af byens hoteller, kunstmuseet Kube, Jugendstilcenteret, Ålesund kirke og meget af Ålesunds fiskeindustri.  Ålesund Fiskerimuseum ligger på nordsiden af Aspøya. Europavej E136 (Dombås-Ålesund) har endepunkt på øen.

Nordøstspidsen af øen er en del af Ålesunds indre havnebassin. I bydelen ligger også Moloveien hvor træhusbebyggelsen står tilbage fra før bybranden i 1904 og fyrtårnet Molja (udtales «Moljå») som i 2008 blev ombygget til hotelværelser.

Øen er forbundet med naboøen Nørvøya, via Hellebroen over Ålesundet - også kaldt Brosundet, og med Skarbøvika på naboøen Heissa via Steinvågsbroen fra 1953.

Kilder og henvisninger

Øer i Møre og Romsdal
Ålesund
Ingen skal sove

Ingen skal sove er en dansk thrillerfilm fra 2019 instrueret af Christian Andersen med bl.a. Maria Winther Nørgaard, Jakob Schmidt Clausen, Thomas Biehl, Simon Kongsted, Lasse Stage mm. 

Filmen blev udtaget til CPH PIX Filmfestivalen 2020 og filmen blev vist i over 20 biografer i hele landet.

Handling 
Maria og hendes kæreste Jonas er på flugt fra et overfald. På et stoppested midt i ingenting møder de en ung mand, Oscar. Han inviterer dem tilbage til hans kollektiv, et lille vidunderligt sted i krydset mellem skoven og det store åbne hav, som ledes af den karismatiske Eliot. Kollektivet lever selvforsynende og uafhængig af omverden. Maria er charmeret af stedet og Eliot, hun begynder at distancere sig fra Jonas. Langsomt indhenter fortiden dem og Maria bliver tvunget til at tage store moralske valg for at overleve. Ingen skal sove er en thriller der, igennem Marias kamp, udforsker begrebet overlevelse.

Anmeldelser 
Kulturbunkeren: "Ingen skal sove, er en fornem debut fra Christian Andersen og Hanna Rosland. De prøver for alvor kræfter med en rigtig genrefilm, og slipper ganske godt fra det, ved – for det meste – at bruge de narrative vendinger på danske præmisser".

Medvirkende 

 Maria Winther Nørgaard, Maria
 Jakob Schmidt Clausen, Jonas
 Thomas Biehl, Eliot
 Louise Bonde, Viola
 Magnus Haugaard Petersen, Oscar
 Simon Kongsted, Less
 Yvonne Andersen, Ilena
 Lasse Stage, Kiv
 Andreas Bo Isaksen, Kasper

Referencer

Eksterne henvisninger 
 

Danske film fra 2019
Thrillerfilm fra Danmark
Valentinas Bagdonas

Valentinas Bagdonas (født 29. september 1929 i Sliubai, Litauen, død 2009) var en litauisk komponist, lærer, leder og forfatter.

Bagdonas studerede komposition på Statsmusikkonservatoriet i Litauen hos Antanas Raciunas. Han underviste i komposition på Skolen for Kulturel Uddannelse i Vilnius. Bagdonas har skrevet 2 symfonier, 2 klaverkoncerter, orkesterværker, kammermusik, operaer, vokalmusik etc. Han var leder af den Litauiske Komponistforening, og skrev artikler og bøger om litauisk musik.

Udvalgte værker 

 "Ungdoms" Symfoni nr. 1 (1961) - for orkester
 "Freds" Symfoni nr. 2 (1979) - for sopran, fortæller, kor og orkester
 Klaverkoncert nr. 1 (1963) - for klaver og orkester
 Klaverkoncert nr. 2 (1982) - for klaver og orkester

Eksterne henvisninger 
 om Valentinas Bagdonas på www.musicweb-international.com
 om Valentinas Bagdonas

Komponister fra Litauen
Forfattere fra Litauen
Lærere
Ledere
Feliksas Bajoras

Feliksas Romualdas Bajoras (født 7. oktober 1934 i Alytus, Litauen) er en litauisk komponist, violinist og lærer.

Bajoras studerede komposition og violin på Musikkonservatoriet i Vilnius hos Alexander Livont og Julius Juzeliunas. Han var dirigent for Vilnius Ungdomsteater og er lærer i komposition på Musikkonservatoriet I Vilnius.
Bajoras har skrevet 5 symfonier, orkesterværker, kammermusik, balletmusik, operaer, korværker, vokalmusik, solo stykker for mange instrumenter etc.

Udvalgte værker 

 Symfoni nr. 1 (1964) - for orkester
 Symfoni nr. 2 "Stalaktitter" (1970)- for strygerorkester
 Symfoni nr. 3 (1972)- for orkester
 Symfoni nr. 4 "Symphony-Diptych" (1983) - for orkester
 Symfoni nr. 5 (2004) - for sopran og orkester
 Violinkoncert (1999-2000) - for violin og orkester

Eksterne henvisninger 
 om Feliksas Bajoras på www.musicweb-international.com 

Komponister fra Litauen
Violinister
Lærere
Vytautas Barkauskas

Vytautas Barskauskas (født 25. marts 1931 i Kaunas, død 25. april 2020 i Vilnius, Litauen) var en litauisk komponist, pianist, professor og lærer.

Barskauskas studerede klaver på Musikkonservatoriet i Vilnius og senere komposition på det Litauske Stats Musikkonservatorium hos Antanas Raciunas og Eduardas Balsys. Han studerede også komposition hos Nadia Boulanger i Paris. Barkauskas har skrevet 7 symfonier, orkesterværker, kammermusik, koncertmusik, korværker, vokalmusik etc. Han var professor i komposition på det Litauske Stats Musikkonservatorium. Barskauskas var i sin musik inspireret af Krzysztof Penderecki, Witold Lutoslawski og György Ligeti. Han fik tildelt flere priser feks den Litauske Stats Pris (2003) og den Nationale Pris for Kunst og Kultur (2005)''.

Udvalgte værker 

 Symfoni nr. 1 (1963) - for orkester
 Symfoni nr. 2 (1971) - for orkester
 Symfoni nr. 3 (1979) - for orkester
 Symfoni nr. 4 (1984) - for orkester
 Symfoni nr. 5 (1986) - for orkester
 Symfoni nr. 6 (2001) - for orkester
 Symfoni nr. 7 (2010) - for orkester
 Klaverkoncert (?) - for klaver og orkester

Eksterne henvisninger 

 om Vytautas Barskauskas på www.muiscweb-international.com

Komponister fra Litauen
Pianister
Professorer
Lærere
Eduardas Balsys

Eduardas Kosto Balsys (født 20. december 1919 i Mykolajiv, Ukraine, død 3. november 1984 i Druskininkai, Litauen) var en litauisk komponist, hornist, tubaist, professor, lærer og formand.

Balsys var født i Ukraine af litauiske forældre. Han spillede althorn og tuba i forskellige ungdomssymfoniorkestre og begyndte at studere komposition på det Litauiske Statsmusikonservatorium i Vilnius hos Antanas Račiūnas. Han tog også postgraduat-uddannelse i komposition ved Musikonservatoriet i Leningrad hos Viktor Volosjinov. Balsys underviste som professor og lærer i komposition på det Litauiske Statsmusikkonservatorium og var formand for Komponistforeningen i Litauen. Han har skrevet en symfoni, orkesterværker, kammermusik, operaer, koncertmusik, folkloremusik, filmmusik etc.

Udvalgte værker 
 Symfoni-Koncert (1977) - for orgel, blæsere og slagtøj
 Dramatiske Vægmalerier (1965) - for violin, klaver og orkester

Eksterne henvisninger 
   om Eduardas Balsys på www.musicweb-international.com 

Komponister fra Litauen
Professorer
Lærere
Ledere
Don't You Worry Child

"Don't You Worry Child" er den sjette single af den svenske supergruppe Swedish House Mafia. Det er den sidste single fra deres andet studiealbum, Until Now, med vokalerne af den svenske sanger John Martin. Sangen er den hidtil bedst sælgende single for Swedish House Mafia. Den nåede en 1. plads i fem forskellige lande, herunder den britiske hitliste. Derudover nåede den en 2. plads på den danske hitliste, samt en 6. plads på den prestigefylde amerikanske Billboard, hvor den også gik 3x platin.

Musikvideo
Musikvideoen til "Don't You Worry Child" udkom den 14. september 2012. Optagelserne foregår ved gruppens sidste optræden i Storbritannien den 14. juli 2012 ved National Bowl i Milton Keynes.

Track listing

Referencer

Singler fra 2012
Swedish House Mafia
Luis de Pablo

Luis de Pablo Costales (født 28. januar 1930 i Bilbao i Spanien, død den 10. oktober 2021) var en spansk komponist, forfatter og jurist.

de Pablo var oprindeligt jurauddannet ved Compultense Universitet og arbejdede som juridisk rådgiver for Iberia Airlines, da han slog over i en kompositionskarriere og studerede komposition privat hos Maurice Ohana og Max Deutsch, for herefter at tage kompositionskurser i Darmstadt hos Pierre Boulez og Bruno Maderna. Han skrev 2 symfonier, orkesterværker, koncertmusik, operaer, korværker, filmmusik etc. de Pablo gjorde meget ud af at udbrede den anden Wienerskole i Spanien. Han skrev, og fik udgivet en biografi om Arnold Schönberg (1961).

Udvalgte værker 

 Symfoni nr. 1 (1954) - for orkester
 Symfoni nr. 2 (1954-1966) - for orkester
 Inventioner (1955) - for orkester
 Bredderne (1990) - for orkester

Eksterne henvisninger 

 om Luis de Pablo

Komponister fra Spanien
Forfattere fra Spanien
Jurister fra Spanien
José Maria Usandizaga

José Maria Usandizaga (født 31. marts 1887 i San Sebastián, Spanien, død 5. oktober 1915) var en spansk komponist og pianist.

Usandizaga studerede komposition og klaver i sin hjemby, og rejste herefter til Frankrig hvor han studerede komposition på Schola Cantorum i Paris hos Vincent d´Indy. Var tilbage i Spanien (1906), hvor han fik en kort succes som komponist med specielt sine sceneværker og operaer, inden han døde af tuberkulose i 1915. Usandizaga har skrevet orkesterværker, kammermusik, scenemusik, operaer etc.

Udvalgte værker 

 Højt i Bjergene - opera
 Baskisk Rapsodi - for orkester

Eksterne henvisninger 

 om José Maria Usandizaga på www.naxos.com
 om José Maria Usandizaga

Komponister fra Spanien
Pianister fra Spanien
Ruperto Chapi

Ruperto Chapi (født 27. marts 1851 i Villena, død 25. marts 1909 i Madrid, Spanien) var en spansk komponist, trompetist og dirigent.

Chapi studerede komposition på Musikkonservatoriet i Madrid. Han dirigerede og spillede som trompetist i forskellige symfoniorkestre. Chapi har skrevet en symfoni, orkesterværker, kammermusik, korværker, Zarzuellas, operaer, oratorier etc. Han var en af sin tids mest populære komponister, og hans værker bliver stadig opført ved koncerter i Spanien.

Udvalgte værker 

 Symfoni (i D-mol) (1899) - for orkester
 Morisca fantasi (1873-1879) - for orkester
 Opstanden (1897) - Zarzuella - for orkester

Eksterne henvisninger 

 om Ruperto Chapi på www.musicweb-international.com 

Komponister fra Spanien
Trompetister
Dirigenter fra Spanien
Lorenzo Palomo

Lorenzo Palomo (født 10. marts 1938 i Ciudad Real, Spanien) er en spansk komponist, dirigent og pianist.

Palomo studerede komposition og klaver på Cordoba Musikkonservatorium og senere på det Kongelige Musikkonservatorium i Barcelona. Han har skrevet 2 symfonier, orkesterværker, kammermusik, balletmusik, suiter, korværker, vokalmusik etc. Palomo har studeret direktion i New York hos Boris Goldovsky, og var chefdirigent for Valencia Symfoniorkester. Han lever i dag i Tyskland hvor han er dirigent og pianist for den Tyske Opera i Berlin, og arbejder som freelance komponist.

Udvalgte værker 

 Symfoni nr. 1 "Granada" (2007) for sopran, guitar, fortæller og orkester
 Symfoni nr. 2 "Cordoba" (2015) - for orkester

Eksterne henvisninger 

 om Lorenzo Palomo på www.musicweb-international.com 

Komponister fra Spanien
Dirigenter fra Spanien
Pianister fra Spanien
Formindsket skala

En formindsket skala er bygget op af skiftevis små og store sekund-trin.

Eksempelvis begynder en c-formindsket skala på et c og går derpå en lille sekund op på et cis (c#) og så en stor sekund op på dis (d#). Skiftet mellem små og store sekund-trin fortsætter, til skalaen ender på oktaven c.

c-formindsket skala 1: c c# d# e f# g a b♭ c

Man kan også vende skalaen om, så den begynder med et lille sekund-trin op, så et stort, osv.:

c-formindsket skala 2: c d d# f f# g# a b c

Skalaen bruges meget til formindskede akkorder, men man kan også lægge andre akkorden i den, f.eks. dur- og mol-akkorder.

Kildeangivelser 

Musikteori
Stockfish (skakcomputer)

Stockfish er en gratis og open source  skakcomputer, der fås til forskellige desktop og mobile platforme. Det er udviklet af Marco Costalba, Joona Kiiski, Gary Linscott, Stéphane Nicolet og Tord Romstad med mange bidrag fra andre open source-udviklere. 

Stockfish bliver vurderet til at være blandt de bedste skakcomputere i verden af de fleste lister over skakcomputere og er den stærkeste konventionelle skakcomputer i verden.  Den har vundet de uofficielle verdensmesterskaber i computerskak flere gange, sidst i 2019.

Stockfish er udviklet af Marco Costalba, Joona Kiiski, Gary Linscott, Tord Romstad, Stéphane Nicolet, Stefan Geschwentner og Joost VandeVondele, med mange bidrag for en gruppe af open-source udviklere. It is derived from Glaurung, an open-source engine by Tord Romstad released in 2004.

Funktioner 
Stamfisk kan bruge op til 512 CPU-tråde i multiprocessorsystemer . Den maksimale størrelse af dens transponeringstabel er 128 GB. Stockfish implementerer en avanceret alfa-beta-søgning og bruger bitboards . Sammenlignet med andre motorer er det kendetegnet ved sin store søgedybde, delvis på grund af mere aggressiv beskæring og reduktioner i sene bevægelser .  

Stockfish kan spille Chess960, en funktion arvet fra Glaurung.

Historie 
Programmet stammer fra Glaurung, en open source skakcomputer oprettet af Romstad og først udgivet i 2004. Fire år senere besluttede Costalba, inspireret af den stærke open source-motor, at gaffel projektet. Han navngav den Stockfish (dansk tørfisk), fordi den var "produceret i Norge og kogt i Italien" (Romstad er norsk, Costalba er italiensk). Den første version, Stockfish 1.0, blev udgivet i november 2008. I et stykke tid blev nye ideer og kodeændringer overført mellem de to programmer i begge retninger, indtil Romstad besluttede at afbryde Glaurung til fordel for Stockfish, som var den mere avancerede motor på det tidspunkt.  Den sidste Glaurung (version 2.2) blev frigivet i december 2008.

Omkring 2011 besluttede Romstad at opgive sit engagement med Stockfish og foretrak at bruge sin tid på sin nye iOS-skak-app.

Den 18. juni 2014 annoncerede Marco Costalba, at han havde "besluttet at afgå som administrator" og bad om, at fællesskabet om at forsætte dens udvikling.  Et officielt arkiv, der administreres af en frivillig gruppe af Stockfish-udviklere, blev oprettet kort efter og administrerer i øjeblikket udviklingen af projektet.

Referencer 

Skakprogrammer
Forstørret skala

En forstørret skala er bygget op af skiftevis små terts-spring og små sekund-spring.

Eksempelvis begynder en c-forstørret skala på c, så en lille terts op til dis (d#), en lille sekund op til e, så en lille terts osv. og ender til sidst på oktaven c.

c-forstørret skala 1: c d# e g g# b c

Man kan også vende skalaen om, så den begynder fra grundtonen, går en lille sekund op, så en lille terts osv., til den ender på oktaven, der også er grundtonen.

c-forstørret skala 2: c c# e f g# a c

Skalaen er oprindelig til formindskede akkorder, men man kan også lægge andre akkorder i den, f.eks. dur- og mol-akkorder.

Kildeangivelser 

Musikteori